Aalborg Stiftstidende, 1837-07-11
Blandede Efterretninger. Ved allerhøieste Rescript til Kjøbenhavns Magistrat af 11ste Juli er det bestemt, at Jnteressenterne i Skomagerlauliget der i Staden samt de, der enten som Frimestere, borgerlige Artillerister eller ifølge speciel Tilladelse drive Skomager professionen ved Hjælp af Svende, skulle, i Liighed med hvad der ved allerhøieste Rescript af 5te November 1805 er fastsat med Hensyn til Interessenterne i Bager= og Naalemager, m. fl. Laug, anmelde for Oldermanden, hver Gang de antage eller afskedige Svende, under Mulct af 2 Rbd. til Kjøbenhavns Fattigvæsen for hver Svend, Vedkommende efterlade at anmelde for Oldermanden. Naar Vinteren eller Sommeren begynde, befaler Hs. Majestæt, som Armeens Høistcommanderende, fra nu af anlægge Officererne i Tjenesten Overkjole eller Livkjoler, med den simple Tilføining, at naar det om Sommeren er Regnveir, kan Officererne i Tjenesten bære Overkjole. Denne befaling er i mange Aar bleven udgiven og fulgt. Vel har man herved havt det for Uniformitet-Elskende forskrækkelige Syn, at nogle Officerer møde om Sommeren med Overkjole, andre med Livkjole. - Men da Alting skal nærme sig Fuldkommenhed saa meget som muligt har man ogsaa nu været betænkt paa at befri det militaire Øie fra det, al Disciplin fordærvende Skue, at see paa Paraden Officerer, der ikke ere eens af Couleur. Gouverneuren, Hs. Durchl. Prinds Wilhelm til Hessen, har raadet Bod paa dette fæle Syn, idet han har ladet befale, at samtlige Officerer, der komme paa Vagt eller møde paa Paraden, skulle møde eens klædte. - For at opnaae dette om Sommeren udstedte Hs. Durchl. en Gouvernementsbefaling, første Gang Over kjolerne bleve aflagte, efter at Høistsamme havde overtaget ad interim Gouvernementsposten over Kbhvns. Fæstning, som næsten ordret er gjentagen hvert Aar og lyder i Aar saaledes: Gouvernementsbefaling af 31te Mai 1837. Fra imorgen af aflægge derr. Officerer Overkjoler i Tjenesten, undtagen i Tilfælde af Regnveir, og kunne Officererne, de Dage Veiret tegner til Regn, om Formiddagen Kl. 9, enten hos Commandanten, paa Hovedvagten, eller Garnisons skriverstuen erholde Underretning om de Officerer, som komme paa Vagt eller paradere, skulle være i Mundering eller Overkjole, hvorom Hovedvagten, saaledes som under 9de Mai 1834 blev befalet, har strax efter Bestemmelsens Modtagelse, at underrette Vagtcommandeuren ved Slotsholmsvagten, hvor 2det jydske Regiment, Artillericorpset og øvrige Officerer, kunne erholde Underretning, og har sidstnævnte Vagtcommandeur strax at lade Pladsmajoren underrette. - Officererne, som i Regnveir ere trukne paa Vagt i Overkjole, skulle, naar Veiret Dagen efter er godt, tage Mundering paa hvorimod Officererne som ere trukne paa Vagt i Mundering, kunne, naar det regner, tage Overkjoler paa, og skullet samtlige paa Vagt værende Officerer, være fuld paaklædte forinden Kl. 6 om Morgenen." - J Følge denne Ordre, maa nu hver Morgen enhver Officeer sørge for at faae at vide, førend han tør forlade sit Qvarteer, hvilken Kjole hans skal have paa, og denne Nødvendighed sætter hver Sommer Maaned Kl. 9 omtrent 300 Mennesker i Bevægelse, fortil alle Sider i Garnisonen at bringe denne høistvigtige Befaling til alle Vedkommendes Underretning. Den overholdes med en saadan Nøiagtighed, at man har seet Generals personer og gamle Oberster, af streng Lydighed, gaae fra Exerceerhuset, fordi de havde en Kjole paa overeensstemmende, med deres eget Thermometer og med Veiret i det Qvarteer, af Byen, hvor de boe. Andre for Uniformiteten mindre varmt Følende beklage sig rigtignok derover, men hvad klages, der ikke over, som f. Ex. den evige Paradegaaen, Kbhpst.)